Nightlife Gift Cards & Certificates in Ellendale, Saint Louis, MO | GiftRocket
Gifts for Nightlives in Ellendale
6594 Scanlan Ave
Browsing: MO > Saint Louis > Ellendale > Nightlife DA vaar uit teen ‘wanordelike’ ANC-lede in Jhb-metro | Netwerk24
DA vaar uit teen ‘wanordelike’ ANC-lede in Jhb-metro
Deur Bonolo Selebano 20 September 2019 19:43
Die DA in Johannesburg het Vrydag sy misnoeë uitgespreek oor die “wanordelike” gedrag van ANC-raadslede wat vir die tweede agtereenvolgende dag die vergadering van die Johannesburgse metroraad ontwrig het.
Tsepo Mhlongo, die DA se streeksvoorsitter, sê die ANC het weer probeer om ’n mosie van wantroue in Herman Mashaba, burgemeester, in te dien, wat weer misluk het.
“Die verrigtinge het vanoggend (Vrydagoggend) weer tot ’n stilstand gekom ná gister se verskeie onderbrekings deur wanordelike ANC-raadslede.”
Die ANC-raadslede wil hê Vasco da Gama, speaker, moet weer ’n mosie van wantroue teen Mashaba op die agenda plaas.
Donderdag het ANC-raadslede ’n Zoeloe-liedjie in die raadsaal gesing, glo gemik op Mashaba, met onder meer die woorde “shaya ivolovolo”. Losweg vertaal, beteken dit “gebruik die rewolwer”.
Jolidee Matongo, ANC-streekwoordvoerder, het die woorde van die liedjie as onbelangrik afgemaak. “Comrades van die ANC sal liedjies sing wat hulle gedurende apartheid gesing het. As mense ons na die gelykheidshof toe wil sleep, sal ons dit verduidelik. Dit moet binne konteks gesien word.”
Matongo het teen die DA uitgevaar omdat hulle die ANC gestuit het om ’n mosie van wantroue teen die burgemeester in te dien, terwyl die ANC dit duidelik gemaak het dat hy dit op die September-raadsvergadering gaan indien.
Op die vergadering op 22 Augustus het die ANC sy mosie teen Mashaba onttrek.
Vir die mosie om te slaag sal die ANC 136 van die raad se 270 lede se stemme nodig hê. Die ANC het 122 setels en die DA en EFF onderskeidelik 103 en 30. Die IVP het vyf setels en die VF Plus een.
Meer oor: Johannesburgse Metroraad | Tsepo Mhlongo | Da | Anc-Raadslede | Politiek
Mashaba oor xenofobie: Waarvoor moet ek jammer sê?
Metro reg vir hof oor Gautreinstasie se water